Държавен вестник, бр. 76, 2020 г., стр. 15

БРОЙ  76	
Д Ъ Р Ж А В Е Н  В Е С Т Н И К 	
СТР.  15  
1. Изисквания към кандидатите
1.1. Изисквания към кандидатите за входящо 
минимално образователно и/или квалифика­
ционно равнище за придобиване на степен 
на професионална квалификация съгласно 
Закона за професионалното образование и 
обучение (ЗПОО)
За придобиване на четвърта степен на 
професионална квалификация по професия­
та „Инструктор-декоратор“ от Списъка на 
професиите за професионално образование и 
обучение по чл. 6, ал. 1 от ЗПОО (утвърден 
от министъра на образованието и науката със 
Заповед № РД-09-413 от 12.05.2003 г., посл. 
изм. със Заповед № РД-09-826 от 24.04.2020 г.) 
изискванията за входящото минимално об­
разователно равнище за лица, навършили 
16 години, е завършено средно образование.
Здравословното състояние на кандидата 
се удостоверява с медицински документ, до­
казващ, че професията, по която желае да се 
обучава, не му е противопоказна. 
1.2. Валидиране на професионални знания, 
умения и компетентности
Придобиването на квалификация по про­
фесията „Инструктор-декоратор“ – четвърта 
степен на професионална квалификация или 
по част от нея, чрез валидиране на придо­
бити с неформално или информално учене 
резултати от ученето се осъществява съгласно 
Наредба № 2 от 2014 г. за условията и реда за 
валидиране на професионални знания, умения 
и компетентности, издадена от министъра на 
образованието и науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Упражняването на професията „Инструк­
тор-декоратор“ – четвърта степен на профе­
сионална квалификация, изисква задълбочени 
практически и теоретични познания за видо­
вете декориране в различните култури, педа­
гогически умения и подход, както и умение 
за водене на диалог на български и на чужд 
език. Инструктор-декораторът трябва да може 
да преценява според уменията и сръчността 
на обучаващия се какъв индивидуален подход 
е необходимо да приложи за придобиването 
на съответните умения, както и да разработи 
индивидуална програма за професионално 
обучение.
Педагогическите дейности на инструкто­
ра по карвинг са свързани с организацията, 
подготовката и провеждането на процеса на 
обучение, с изпълнението на програмата за 
обучение и оценяването на постиженията на 
обучаваните. 
При подготовката на учебния процес 
инструктор-декораторът се запознава с из­
искванията към учебните планове, учебните 
програми и учебното съдържание, определя 
целите и подцелите на програмата, подбира 
учебното съдържание, избира форми, методи 
и средства на обучение, структурира учебно­
то съдържание, планира отделните занятия 
по теми. 
За реализацията на учебната програма 
инструктор-декораторът организира учеб­
ната среда, идентифицира особеностите 
на различните групи обучавани, определя 
целите и задачите на занятието, организира 
и контролира самостоятелната работа на 
обучаваните. 
За оценяване постиженията на обучава­
ните той разработва критерии за оценка на 
теоретичните знания, критерии за оценка на 
практическите умения, познава и прилага 
методи за проверка и за обратна връзка. 
Инструктор-декораторът трябва да позна­
ва много добре дейностите по изработване 
на карвинг-декорации – да подбира продук­
тите, да познава начина на съхраняването 
им и тяхното разпределяне според вида им. 
В процеса на обучение той трябва да запоз­
нае обучаващите се с техниките на рязане, 
предимно използването на тай-нож, с подбора 
на подходящите инструменти (при необходи­
мост) за гравиране на продуктите, да осигури 
спазването на всички стъпки на технологията 
на изработване на декорации, да следи за 
спазването на изискванията за безопасност 
на обучаваните по време на практическите 
занятия. По време на работа е задължително 
да се грижи за предотвратяване на разхи­
щението на продуктите. След изготвяне на 
композицията той преценява позиционирането 
на елементите в съответствие с изискванията 
за безопасност.
Декорирането е трудова дейност, която 
изисква време и търпение, затова е важно 
инструктор-декораторът да умее правилно да 
разпределя времето за обучение.
Той трябва да притежава творчески, пе­
дагогически и естетически подход, лична 
дисциплинираност, организираност, креатив­
ност, прецизност и оперативност; трябва да 
умее да разпределя средства и да обезпечава 
дейностите с необходимите човешки, фи­
нансови, материално-технически и инфор­
мационни ресурси – да съставя бюджет, да 
изготвя финансова документация, справки 
и отчети в сферата на професионалната си 
компетентност.
При изпълнение на служебните задължения 
трябва да осъществява комуникация на чужд 
език, както и да ползва специализирана ли­